Ehitajate tee

Ehitajate tee (endine Haabersti tee) on tänav Tallinnas. See asub Nõmme, Mustamäe ja Haabersti linnaosas. See kulgeb läbi Nõmme, Mustamäe, Kadaka ja Väike-Õismäe asumi. Ehitajate tee algab Nõmmel Pärnu maantee lähedal Turu platsi ja Suusa tänav ristmikult ning kulgeb üldiselt loodesse. Ta läheb Mustamäe suusasilla alt läbi ja Mustamäe nõlvast alla, ristub Männiliiva tänavaga (paremalt), Üliõpilaste teega (vasakult), Sõpruse puiesteega (paremalt), Akadeemia teega (vasakult), Keskuse tänavaga (paremalt), Eduard Vilde teega (risti), A.H. Tammsaare teega (paremalt), Kadaka teega (risti), Kõrgepinge tänavaga (risti), Meistri tänavaga (paremalt) ja Õismäe teega (vasakult) ning lõpeb Paldiski maantee ja Rannamõisa tee ristmikul. Tänav on umbes 4 km pikk. Selle suurim majanumber on 148. Aadressil on Ehitajate tee 5 asub Tallinna Tehnikaülikool. Ehitajate teel on mitu fooriga reguleeritavat ristmikku ja Tehnikaülikooli ees fooriga reguleeritav jalakäijate ülekäigukoht. Teel on ka kaks ringristmikku: üks ristumisel Akadeemia tee ja Sõpruse puiesteega ning Rocca al Mare ringristmik ristumisel Paldiski maantee ja Rannamõisa teega. Minevikus oli teel kolmaski ringristmik Kadaka tee ja Tammsaare teega. Liikluskoormuse suurenedes jäi see aga liiklusvoole kitsaks ja tuli ümber korraldada. Ristmikust pisut kagus suunati Ehitajate tee kirdesse, kuhu tehti eraldi T-kujuline ristmik Tammsaare teega. Selles kohas Ehitajate tee katkeb. Kui ristmikul Ehitajate teelt tulles pöörata mööda Tammsaare teed vasakule, siis saabub varsti fooriga reguleeritav ristmik Kadaka teega. Sellel ristmikul otse sõites Tammsaare tee lõpeb ja jätkub Ehitajate tee. Tänava tänapäevane nimi võeti kasutusele 1963. aastal. Nime sai see Mustamäe rajanud ehitajate auks. (Ehitajate tee jalakäigusild) Ehitajate tee 5, Tallinna Tehnikaülikool Ehitusteaduskond Energeetikateaduskond Keemia- ja materjalitehnoloogia teaduskond Matemaatika-loodusteaduskond Mehaanikateaduskond (Männi park, Ehitajate tee, Sõpruse puiestee ja Keskuse tänava vahelisel alal) Ehitajate tee 9, korterelamu Ehitajate tee 11, korterelamu Ehitajate tee 23, Tallinna Lasteaed Õunake Ehitajate tee 27, Mustamäe Tervisekeskus Ehitajate tee 29, Pagaripoiste kohvik Ehitajate tee 27, Tallinna Mustamäe apteek Ehitajate tee 31, 5-korruseline korterelamu Ehitajate tee 33, 5-korruseline korterelamu Ehitajate tee 40, 5-korruseline korterelamu Ehitajate tee 41, Grossi Toidukaubad Ehitajate tee 42, 5-korruseline korterelamu Ehitajate tee 44, 5-korruseline korterelamu Ehitajate tee 46, 5-korruseline korterelamu Ehitajate tee 48, Männi raamatukogu Ehitajate tee 49, 5-korruseline korterelamu Ehitajate tee 51a, korterelamu ja baar-restoran Valge Torn (Kadaka mets, parkmets jääb mõlemale poole Ehitajate teed, ulatudes põhjas Kadaka ja A. H. Tammsaare teeni ja lõunas Eduard Vilde teeni) Ehitajate tee 52, 5-korruseline korterelamu Ehitajate tee 54, 5-korruseline korterelamu Ehitajate tee 68a, Mustamäe Haljastus AS Ehitajate tee 107, Rimi Supermarket Nurmenuku Ehitajate tee 109, algne Õismäe-2/Nurmenuku kauplus Ehitajate tee 109a, Haabersti Linnaosa Valitsus Õismäe asumis Haabersti Linnaosa Vaba Aja Keskus Haabersti Haldus OÜ Ehitajate tee 137, Haabersti Perearstikeskus Ehitajate tee 150 // Paldiski maantee 145, Tallinna Loomaaed Ekspresskataloog 2005, lk. 34, 38, 39. Tallinna kaart mõõtkavas 1:23 000 Ekspreekataloog 2005, lk. 38 Päring kohanimeandmebaasist. Eesti kohanimed Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 266.  Ehitajate tee – pildid, videod ja helifailid Wikimedia Commonsis